Hans-Olav Enger

Hans-Olav Enger (født 30. november 1965) er en norsk språkforsker. Han er professor i nordisk språkvitenskap ved Institutt for lingvistiske og nordiske studier ved Universitetet i Oslo (UiO). 

Enger ble cand. philol. ved Universitetet i Oslo i 1991 og avla dr. art.-graden samme sted i 1997. Fra 2003 til 2008 var han professor i nordisk språkvitenskap ved Universitetet i Stavanger. Hans faglige interesser er grammatikk, særlig morfologi og indre språkhistorie.

Enger var redaktør for Norsk Lingvistisk Tidsskrift fra og med 2005-årgangen til og med 2010-årgangen. Fra midten av 2016 til midten av 2024 var han en av to redaktører for Maal og Minne.

Eksterne lenker

 Hans-Olav Enger på UiO

Kategori:Professorer ved Universitetet i Oslo
Kategori:Norske professorer i språkvitenskap